stanford-oval/wikipedia huggingface dataset:
Arsenalin metroasema
Aiheesta muualla

Kuvia tai muita tiedostoja aiheesta Arsenalin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Finsbury Parkin metroasema (d) ▷ Cockfostersin metroasema (en) |  |  Piccadilly Line |  | Holloway Roadin metroasema (en) ▷ Uxbridgen metroasema (en) / Heathrow’n terminaali 5:n metroasema (en) |
muokkaa wikidataa
Autun

| Perustiedot |
| --- | --- |
Valtio::  Ranska
Région:: Burgundi
Departementti:: Saône-et-Loire
Pinta-ala:: 61,52 km²
Asukasluku:: 14 806(2006)
Asukastiheys:: 240,7 as./km²
Kaupunginjohtaja:: Rémy Rebeyrote   2001–2008
Kotisivu:: 

Autun on ranskalainen kaupunki, joka sijaitsee Saône-et-Loiren departementissa Burgundin alueella. Kaupungin historia ulottuu roomalaisaikaan.
Kaupungin tunnuslause on "Roma celtica, soror et aemula Romae".
Maantiede

Autun sijaitsee Autunin altaaksi kutsutun laajan painuman laidalla. Pohjoisessa se rajoittuu sankkaan sekametsikköön ja etelässä vastassa on lehtipuumetsän peittämä tasanko.
Loire-jokeen laskevan Aarroux-joki kulkee jonkin matkaa kaupungin alueella. Kaupungin ilmasto on huomattavasti merellisempää kuin muualla Morvanin ylängön alueella. Vuosittaiseksi sademääräksi on mitattu 800 millimetriä 30 vuoden aikana.
Historia

Autun on merkittävä historiallinen kaupunki. Tästä todisteena ovat useat antiikista ja keskiajasta kertovat jäänteet.
Historia > Autun, Rooman sisar ja kilpailija

Autunin kaupungin synty ajoittuu Rooman keisari Augustuksen aikakauteen eli noin vuosiin 27 eaa. ja 14. Kaupungin nimi oli tällöin Augustodunum ja sitä koristivat monumentit, jotka vielä tänäänkin osittain ovat kaupungin maineen taustalla. Aikakaudelta on kaupungissa nähtävissä:
Kuuden kilometrin mittainen puolustusmuuri, jossa on useita torneja. Muuri muodostaa neljäkkään jonka pita-ala on noin 200 hehtaaria. Muurissa on ollut neljä aukkoa, joista vain kolme on nykyisin jäljellä. Ne kukin päättyvät kahteen ristikkäin olevaan pääkatuun. Kadut kohtaavat toisena suorakulmassa ja ne ovat cardo maximus ja decumanus maximus.
Roomalainen teatteri, johon aikoinaan mahtui jopa 20 000 katsojaa, näin se oli katsojamäärältään läntisen Rooman valtakunnan suurin.
Amfiteatteri, joka nykyisin on hävinnyt, oli teatterin vieressä.
Kelttiläis-roomalaisen aikakauden kanava, joka rakennettiin Morvanin puiden sekä kaupungin areenan veden saamiseksi.
Saint-Andren ja Arrouxin portit, jotka ovat jäljellä neljästä aikoinaan olleesta porttirakennelmasta.
Januksen temppeli muurirakennelmien sisäpuolella.
Autun on yksi neljästä Ranskan "punaisesta kaupungista". Tällä nimellä kaupunkeja kutsutaan, koska niiden rakennuksissa käytettiin aina 300-luvulle saakka punaisen sävyistä kivimateriaalia.
Historia > Keskiaika

Saraseenit hävittivät kaupungin kenraalinsa Ambizan johdolla 22. elokuuta 725 ja tämän hävityksen jälkeen vuonna 722 Kaarle Martel luovutti kaupungin Autunin kreivi Théodoric I:lle. Kuitenkin normannit hävittivät kaupungin uudelleen vuonna 888.
Tämän hävityksen jälkeen Autunin kreivikunta oli Burgundin herttuakunnan alaisuudessa. Keskiajan kuluessa kaupungista kehittyi merkittävä pyhiinvaellusten kohde. Sinne rakennettiin uusi katedraali, joskin tämä ensimmäinen Pyhälle Lazarukselle omistettu katedraali on tuhottu. Pyhiinvaelluksia kaupunkiin tehtiin, koska sinne tultiin kunnioittamaan pyhän Lazaruksen (Marseillen piispa) pyhäinjäännöksiä.
Historia > Vanhan hallinnon aika

Kaupungissa on 1700-luvulla perustettu lyseo, joka on merkittävä kaupungin historiassa, sillä Napoléon Bonaparte ja hänen veljensä Josef opiskelivat siellä.
Vuonna 1788 Charles-Maurice de Talleyrand-Périgord nimitettiin Autunin piispaksi, ja tämän jälkeen tämä poliitikko ja kirkonmies esitti huomattavaa roolia eri hallitusten vallankäytön aikoina.
Aiheesta muualla

Kaupungin kotisivut
Autunin matkailutoimiston sivut
Januksen temppelin vierailu 3D
Panorama kuva Autunin kaupungista
Kelttiläis-roomalaisen ajan kaupunginmuureja
Autunin kelttiläis-roomalainen teatteri
Autun vaakuna
Pyhän Lazaruksen katedraali Autunissa
Hankala

Hankala on pieni maarekisterikylä Salossa. Hankala sijaitsee aivan vanhan Salon pohjoisrajalla. 1,4 neliökilometrin kokoisella kylän alueella on kolme maatilaa.
Hankala on vanha Uskelan kylä. Kylä sijaitsi Asolanojan laaksossa Veitakkalan linnavuoren länsipuolella. Hankalaan liitettiin isojaon yhteydessä 1780-luvulla naapurikylän Mäenalan ydinalueet. Hankala puolestaan liitettiin osaksi Veitakkalaan 1860-luvulla. Hankalan alkuperäisen kylätontin kohdalla on nykyään hiekkakuoppa. Hankalan kylästä jäi jäljelle maarekisteriin pieni kolmion muotoinen alue Uskelan pohjoisrajalle, jonne myöhemmin on rakennettu kolme pientilaa. Alue on osa nykyistä Mäenalan kulmakuntaa.
Brad Mehldau

Mehldau vuonna 2001.
Bradford Alexander ”Brad” Mehldau [ˈmɛlˌdaʊ] (s. 23. elokuuta 1970 Jacksonville, Florida) on yhdysvaltalainen jazzpianisti, -säveltäjä ja -sovittaja. Hän on tullut tunnetuksi erityisesti soolopianokonserteistaan ja -levytyksistään sekä omasta triostaan. Hänen levytyksensä ovat saaneet useita Grammy-palkintoehdokkuuksia, ja hänet on valittu Down Beat -lehden äänestyksissä parhaaksi jazzpianistiksi useana vuonna peräkkäin.
Mehldau syntyi Floridassa, mutta varttui lääkäriperheessä Connecticutin osavaltion West Hartfordissa New Yorkin pohjoispuolella. Hän aloitti pianotunnit jo nuorena ja kiinnostui jazzista kahdentoista ikävuoden paikkeilla kuultuaan John Coltranen livelevytystä. Varhaisiin jazzpianistikokemuksiin kuuluivat Bud Powell, Thelonious Monk ja etenkin Keith Jarrettin albumi Solo Concerts (Bremen/Lausanne). High schoolissa Mehldau soitti pianoa koulun big bandissä.
Vuonna 1988 Mehldau muutti New Yorkiin ja opiskeli musiikkia Manhattanin The New School -oppilaitoksessa. Hän pääsi Joshua Redmanin kvartetin jäseneksi ja perusti vuonna 1994 oman trion, jossa bassoa soitti Larry Grenadier ja rumpuja aluksi Jorge Rossy ja vuodesta 2005 Jeff Ballard. Oman yhtyeensä lisäksi Mehldau teki kaksi albumia kitaristi Pat Methenyn kanssa.
Mehldaun improvisaatiot perustuvat jazzstandardien ohella usein myös rock-genren musiikkiin, kuten The Beatlesin, Nirvanan, Massive Attackin, Pink Floydin ja Radioheadin kappaleisiin.
Mehldau on esiintynyt Suomessa trionsa kanssa Pori Jazz -festivaaleilla 2001. Helmikuussa 2016 hän piti soolokonsertit Turun Sigyn-salissa ja Espoon Sellosalissa.
Diskografiaa

1994 – When I Fall in Love, Rossy Trion kanssa
1995 – Introducing Brad Mehldau
1997 – The Art of the Trio
1997 – New York-Barcelona Crossings Vol 1 Mario Rossyn, Perico Sambeatin ja Jorge Rossyn kanssa
1997 – Alone Together Charlie Hadenin ja Lee Konitzin kanssa
1998 – New York-Barcelona Crossings Vol 2 Mario Rossyn, Perico Sambeatin ja Jorge Rossyn kanssa
1998 – The Art of the Trio II: Live at the Village Vanguard
1998 – The Art of the Trio III: Songs
1999 – Elegiac Cycle
1999 – The Art of the Trio IV: Back at the Vanguard
2000 – Consenting Adults Mark Turnerin, Peter Bernsteinin, Larry Grenadierin ja Leon Parkerin kanssa
2000 – Close Enough for Love, yhdessä Fleurinen kanssa
2000 – Places
2001 – The Art of the Trio V: Progression
2002 – Largo
2004 – Anything Goes
2004 – Live in Tokyo
2005 – Day is Done
2006 – House on Hill
2006 – Metheny/Mehldau Pat Methenyn kanssa
2006 – Love Sublime Renée Flemingin kanssa
2007 – Metheny Mehldau Quartet med Pat Metheny, Larry Grenadier & Jeff Ballard
2008 – Brad Mehldau Trio Live
2010 – Highway Rider
2010 – Love Songs Anne Sofie von Otterin kanssa
2011 – Live in Marciac
2011 – Live at Birdland, mukana myös Lee Konitz, Charlie Haden ja Paul Motian
2011 – Modern Music Kevin Haysin kanssa
2012 – Ode
2012 – Where Do You Start
2014 – Mehliana: Taming the Dragon
2014 – Blues and Ballads
2015 – 10 Years Solo Live (4-CD)
2015 – Chris Thile & Brad Mehldau, Chris Thilen kanssa
Aiheesta muualla

Brad Mehldaun verkkosivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: sv:Brad Mehldau & en:Brad Mehldau discography
Käännös suomeksi
Heikki Taskinen

Heikki Taskinen voi viitata ainakin seuraaviin suomalaisiin:
Heikki Taskinen (1888–1952), kansanedustaja
Heikki Taskinen (1905–1988), yleisurheilija
Heikki Taskinen (1940–1992), arkkitehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Taskinen”, voi hakea sivunnimihaulla, laajalla sivunnimihaulla tai tekstihaulla.
Bofori (televisiosarja)

| Bofori |
| --- | --- |
Kestoaika:  n. 30 min.
Pääosissa:  Puuma (Janne Järvinen) Kleopatra (Hanna Salo) Nano (Arttu Soilumo) Kärki (Kristiina Luodes)
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  24.9.2011 – 26.12.2014
Tuotantokausia:  6
Jaksoja:  68
Tuotanto
Tuottaja(t):  Jyrki Laaksonen / Yle Lapset ja nuoret
Ohjaaja(t):  Tuukka Ristimäki
Käsikirjoittaja(t):  Mikko Koivusalo, Janne Heinonen, Jari Mäkipää
Säveltäjä(t):  Pete Koskimäki
Leikkaaja(t):  Kirsti Arppola, Päivi Myllymäki, Teija Pasanen
Lavastaja(t):  Tapio Keskitalo, Mari Skogberg
Aiheesta muualla
Virallinen sivusto
IMDb
Bofori oli lapsille ja nuorille suunnattu salapoliisisarja, jota esitettiin Yle TV2:lla kuusi kautta vuosina 2011–2014. Boforin ovat käsikirjoittaneet Mikko Koivusalo, Janne Heinonen ja Jari Mäkipää. Se on jatkoa Operaatio Hurrikaanille. Boforilla oli myös agenttiaiheinen nettipeli, josta haettiin välillä agentteja studiolähetyksiin. Boforin kohtaukset kuvattiin virtuaalistudiossa Tampereen Ristimäessä.
Kaksi ensimmäistä 13 jakson tuotantokautta esitettiin syksyllä 2011 ja 2012. Keväällä 2013 esitettiin kolmannen kauden 10 uutta jaksoa ja syksyllä 2013 neljännen kauden 10 uutta jaksoa. Keväällä 2014 esitettiin viidennen kauden 11 uutta jaksoa ja syksyllä kuudennen kauden 11 uutta jaksoa. Ohjelma päättyi 26. joulukuuta 2014.
Bofori voitti lasten- ja nuortenohjelman Koura-palkinnon vuonna 2011.
Näyttelijät > 1. kausi

| 0 | 1 | 2 |
| --- | --- | --- |
|  Jari Mäkipää  | … |  juontaja   |
|  Jaakko Ohtonen  | … |  Puuma, Hurrikaanin agentti   |
|  Hanna Salo  | … |  Kleopatra, Hurrikaanin agentti   |
|  Kristiina Luodes  | … |  Kärki, Hurrikaanin johtaja   |
|  Olli Löytönen  | … |  Postimies, Hurrikaanin tutkimusjohtaja   |
|  Martti Manninen  | … |  Nano, Hurrikaanin tutkija   |
|  Iina Suominen  | … |  Sirkku Pyry   |
|  Aila Havia-Venäläinen  | … |  Neiti Marpela   |
|  Tuomas Kotajärvi  | … |  Jere Kaarre, poliisi   |
Näyttelijät > 6. kausi

| 0 | 1 | 2 |
| --- | --- | --- |
|  Jari Mäkipää  | … |  juontaja   |
|  Janne Järvinen  | … |  Puuma, Hurrikaanin agentti   |
|  Hanna Salo  | … |  Kleopatra, Hurrikaanin agentti   |
|  Kristiina Luodes  | … |  Kärki, Hurrikaanin johtaja   |
|  Arttu Soilumo  | … |  Nano, Hurrikaanin tutkija   |
|  Iina Suominen  | … |  Sirkku Pyry   |
|  Aila Havia-Venäläinen  | … |  Neiti Marpela   |
|  Tuomas Kotajärvi  | … |  Jere Kaarre, poliisi   |
Aiheesta muualla

Boforin nettipeli (Arkistoitu – Internet Archive)
Bradfordin piirikunta (Florida)

Bradfordin piirikunta (engl. Bradford County) on Yhdysvaltojen Floridan osavaltiossa sijaitseva piirikunta. Sen väkiluku oli 27 038 vuonna 2017 ja sen pinta-ala on 777 neliökilometriä. Piirikunnan hallintokeskus Starke on myös sen suurin kaupunki.
Florida State Prison -vankila sijaitsee piirikunnassa.
Asukkaat

Piirikunnan asukkaista 74,8 prosenttia on valkoisia, 19,3 prosenttia mustia ja 3,8 prosenttia latinalaisamerikkalaisia. 3,28 prosenttia puhuu muita kieliä kuin englantia. 98,9 prosenttia asukkaista on Yhdysvaltain kansalaisia. Piirikunnan väestön keski-ikä on 41 vuotta.
Kuvia piirikunnasta

Piirikunnan oikeustalo.
Starken keskustaa.
Bradley Birkenfeld

Bradley Charles Birkenfeld (s. 26. helmikuuta 1965) on yhdysvaltalainen pankkiiri ja ilmiantaja, jonka paljastukset Yhdysvaltojen hallitukselle johtivat suureen petostutkimukseen (ns. Birkenfeld-skandaali), jossa tutkittiin amerikkalaisten veronkiertäjien käyttämiä sveitsiläispankkeja kuten UBS-pankkia.
Birkenfeld toimi aikanaan UBS-pankin pankkiirina avustaen muun muassa amerikkalaisia veronkierrossa. Vuonna 2007 Birkenfeld aloitti yhteistyönsä yhdysvaltalaisviranomaisten kanssa ilmiantaen lukuisia amerikkalaisia veronkiertäjiä. Vuonna 2008 Birkenfeld sai kuitenkin 40 kuukauden vankeustuomion jäätyään itsekin kiinni veronkierron avustamisesta. Hän oli auttanut erästä asiakastaan veronkiertotoimissa sveitsiläisen pankin avulla.
Bradley Birkenfeldin paljastukset johtivat Yhdysvaltain ja Sveitsin suhteiden kiristymiseen, joka lopulta johti siihen, että Yhdysvaltojen painostuksesta UBS joutui vuonna 2009 raottamaan Sveitsin ylläpitämää maailman tiukinta pankkisalaisuutta ilmoittaen noin neljäntuhannen rahojaan Sveitsiin piilotelleen amerikkalaissijoittajan nimet.
Sveitsin pankkisalaisuuden raotettua oviaan vuodesta 2009 alkaen on tapahtumaketjun seurauksena vuosien 2009–2012 välillä jo yli 33 000 yhdysvaltalaista veronmaksajaa ilmoittautunut vapaaehtoisesti maksamaan veroja ja sakkoja jopa yli viiden miljardin dollarin edestä.
Ilmiannosta maksettiin Birkenfeldille ennätysmäinen 104 miljoonan dollarin palkkio syyskuussa 2012, kun Yhdysvallat oli päässyt UBS:n kanssa sopimukseen pankille lankeavasta 870 miljoonan dollarin sakosta.
Yhdysvalloissa vuonna 2006 voimaan astuneen uuden lain mukaan ilmiantopalkkio voi olla jopa 30 prosenttia valtion saamasta hyödystä. Tämän odotetaan karsivan amerikkalaisten halukkuutta veronkiertoon ja varojen piilottamiseen veroparatiiseihin.
Teokset

Bradley C. Birkenfeld: Lucifer’s Banker Uncensored: The Untold Story of How I Destroyed Swiss Bank Secrecy. Republic Book Publishers, 2020. ISBN 978-1645720225
Aiheesta muualla

"Paholaisen pankkiiri" paljasti työnantajansa ja joutui vankilaan – Nyt tietovuotaja Bradley Birkenfeld elää jälleen luksuselämää Yle, 2018
Heikki Taskinen (kansanedustaja)

Heikki Taskinen (27. maaliskuuta 1888 Nilsiä – 25. huhtikuuta 1952 Säyneinen) oli suomalainen poliitikko. Taskinen toimi Maalaisliiton kansanedustajana vuosina 1919–1922 edustaen Kuopion läänin itäistä vaalipiiriä. Taskinen toimi myös Säyneisten kunnanvaltuuston puheenjohtajana. Siviiliammatiltaan Taskinen oli maanviljelijä ja hän toimi viljelijänä Säyneisissä. Taskinen asui myös Yhdysvalloissa viisi vuotta. Taskisen vanhemmat olivat torppari Johan Henrik Taskinen ja Anna Liisa Vartiainen. Taskisen puoliso vuodesta 1914 oli Kirsti Hiltunen.
Heikki Tauleri

Heikki Tauleri, sukunimi aik. Tauler (10. syyskuuta 1886 Tampere − 13. marraskuuta 1964 Helsinki) oli suomalainen juristi ja korkeimman oikeuden oikeusneuvos.
Taulerin vanhemmat olivat kihlakunnantuomari Henrik Gustaf Tauler (1856−1918) ja Natalia Karolina Rissanen. Hän pääsi ylioppilaaksi 1905 Helsingin normaalilyseosta ja suoritti Helsingin yliopistossa oikeustutkinnon 1910. Tauleri sai varatuomarin arvon 1912.
Tauleri oli korkeimman oikeuden oikeusneuvoksena 1946−1947 ja Helsingin kaupungin oikeuspormestarina 1947−1956.
Heikki Tauleri oli naimisissa vuodesta 1911 Aino Sofia Bergströmin kanssa.
Blackout (televisio)

Blackout on Kanadassa ja Yhdysvalloissa käytettävä termi, jolla viitataan tilanteeseen jossa urheilutapahtuman televisiolähetys perutaan sen takia, ettei tapahtumalla ole tarpeeksi katsojia paikan päällä.
Blackoutit eri sarjoissa > NFL

NFL:ssä lähes jokainen ottelu televisioidaan paikallistelevisioissa ja tämän takia useat fanit katsovat ottelun mieluummin ilmaiseksi televisiosta kuin maksaen stadionilla. NFL:n nykyisten (2010) sääntöjen mukaan ottelu tulee myydä loppuun vähintään 72 tuntia ennen sen alkamista tai ottelun televisiolähetys perutaan. Kauden 2009–2010 aikana runkosarjan otteluista 22 (8,6 %) jätettiin näyttämättä televisiossa. Eniten näyttämättömiä kotiotteluita oli Jacksonville Jaguarsilla ja Oakland Raidersilla, joiden kahdeksasta kotiottelusta vain seitsemän näytettiin televisiossa.
Blackoutit eri sarjoissa > NBA

NBA:ssa paikallisilla televisiokanavilla on oikeus sulkea kansallisten televisiokanavien lähetykset kotijoukkueen alueella, mikäli kanava näyttää itse ottelun.
Birger Pohjanheimo

Birger Hans Hygring Pohjanheimo (1. marraskuuta 1895 Pori – 16. heinäkuuta 1936 Helsingin maalaiskunta) oli suomalainen elokuva-ohjaaja, käsikirjoittaja ja näyttelijä.
Birger Pohjanheimon isä oli elokuvatuottaja, -ohjaaja ja elokuvateattereita omistanut Hjalmar V. Pohjanheimo. Hän oli mukana isänsä tuottamien mykkäelokuvien teossa 1910- ja 1920-luvuilla yhdessä veljiensä Adolf Pohjanheimon (1888–1958), Hilarius Pohjanheimon (1892–1932) ja Asser Pohjanheimon (1893–1937) kanssa.
Birger Pohjanheimo tavattiin kuolleena 16. heinäkuuta 1936 erään talon pihamaalta Tapanilassa. Kuolinsyyksi paljastui sydänkohtaus.
Näyttelijänä elokuvissa

Pirteä ja kadonnut kori (1914)
Salainen perintömääräys (1914)
Se kolmas (1914)
Kun solttu-Juusosta tuli herra (1921)
Sunnuntaimetsästäjät (1921)
Käsikirjoittajana elokuvassa

Se kolmas (1914)
Muissa tehtävissä elokuvissa

Nuori luotsi (1913) leikkaajana
Kesä (1915) kuvaajana
Berga (Espanja)

| Berga |
| --- | --- |

 lippu:  vaakuna
 Berga
 Koordinaatit: 42°6′4″N, 1°50′38″E 
Valtio:  Espanja
Itsehallintoalue:  Katalonia
Maakunta:  Barcelona
Comarca:  Berguedá
Pinta-ala:  
 – Kokonaispinta-ala:  22,56 km²
Väkiluku (2016):  16 175
 – Väestötiheys:  715 as./km²
 
 www.ajberga.cat 
Infobox OKVirheellinen NIMI-arvo: 
Berga on kaupunki Espanjassa Esi-Pyreneillä keskisessä Kataloniassa. Se on Berguedàn piirikunnan (comarca) pääkaupunki Barcelonan maakunnassa, ja siellä asuu noin 16 000 koko kunnan noin 50 000 asukkaasta. Berga sijaitsee noin 110 kilometriä Barcelonasta luoteeseen.
Bergan alueella asui roomalaisten historioitsijoiden mukaan bergistanien iberiheimo. Keskiajalla se oli kreivikunta, ja lyhyen aikaa jopa itsenäinen feodaalinen pikkuvaltio, joka liitettiin Barcelonan kreivien vaikutuspiiriin ja osaksi Katalonia-Aragonian liittovaltiota.
1800-luvulla Berga oli Espanjan karlistisodissa eräs kapinallisten tärkeimpiä tukikohtia.
Espanjan perimyssodan jälkeen 1700-luvulla se oli eräs Espanjan ensimmäisistä tekstiiliteollisuuskaupungeista.
Nähtävyyksiä

Plaça Catalunya (Katalonian aukio) ja sillä sijaitsevat kiviset korkokuvat, jotka kertovat Katalonian historiasta.
Plaça de les Fonts (Suihkulähteiden aukio) ja sillä sijaitseva pronssipatsas
Keskiaikainen Plaça de Sant Joan (Pyhän Johanneksen aukio)
Vuonna 1220 rakennettu keskiaikainen Sant Joanin eli Pyhän Johanneksen kirkko
Patum-juhla

Bergan kaupunki tunnetaan Patum-juhlasta, jota vietetään toukokuun lopun ja kesäkuun lopun välisenä aikana. Kristillinen juhla juontaa keskiajalle. Juhlan aikana kaduilla nähdään teatteriesityksiä ja kulkueita, joissa on jättiläishahmoja.
Patum kuuluu Unescon suullisen ja aineettoman maailmanperinnön luetteloon.
Kuvia

Kaupungintalo
Plaça de Catalunya
Passeig de la Indústria
Santuari de la Mare de Déu de Queralt
Cova de la Troballa
Aiheesta muualla

Wikimedia Commonsissa on kuvia tai muita tiedostoja aiheesta .
Bergan kaupungin Internet-sivut (Arkistoitu – Internet Archive)
Berguedàn piirikunnan turismia edistävät sivut
Hjördis Nordin

| Mitalit | Mitalit | Mitalit |  |
| --- | --- | --- | --- |
|  Nordin suunnilleen vuonna 1950. |  Nordin suunnilleen vuonna 1950. |  Nordin suunnilleen vuonna 1950. |  |
Maa:   Ruotsi
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | yhteisvoimistelu |  |
| MM-kilpailut  | MM-kilpailut  | MM-kilpailut  |  |
|  Kultaa | Basel 1950 | joukkuekilpailu |  |
Hjördis Margareta Nordin (myöh. Hallqvist, s. 2. elokuuta 1932 Lund) on ruotsalainen kilpauransa päättänyt telinevoimistelija, olympiavoittaja ja maailmanmestari.
Nordin kilpaili Helsingin kesäolympialaisissa 1952 ja oli mukana voittamassa naisten yhteisvoimistelussa kultaa.
Hera (mytologia)

Hera ja Prometheus
Hera (m.kreik. Ἥρα) on avioliiton ja aviollisen rakkauden, hedelmällisyyden ja synnytyksen jumalatar antiikin Kreikan mytologiassa. Hera on Zeuksen sisar ja vaimo. Hera vainosi Zeuksen rakastajattaria ja yritti tappaa Herakleenkin, sillä Zeus oli Herakleen isä, mutta Hera ei ollut tämän äiti. Hera lähetti vastasyntyneen Herakleen luokse kaksi käärmettä tappamaan hänet, mutta Herakles katkaisi käärmeiden päät. Heran lapsia ovat muun muassa sodanjumala Ares ja sepäntaidon ja tulen jumala Hefaistos. Heran tunnuseläin on lehmä. Hera kuvattiin usein majesteettisena naisena päässään seppele tai diadeemi. Hänen vastineensa roomalaisessa mytologiassa oli Juno.
Heran palvomiseen pyhitetty temppeli on nimeltään Heraion. Heran merkittävin kulttipaikka oli Samoksen saarella sijainnut Heraion. Sen arkeologinen kohde on nykyisin Unescon maailmanperintökohde. Toinen merkittävä Heran temppeli oli Olympian Heran temppeli.
Hjörtur Hermannsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hjörtur Hermannsson
Syntymäaika: 8. helmikuuta 1995 (ikä 29)
Syntymäpaikka: Reykjavík, Islanti
Pelipaikka: Keskuspuolustaja
Pituus: 189 cm
Paino: 81 kg
Seura
Seura: IFK Göteborg
Pelinumero: 3
Seurat
| Vuodet | Seura | O | (M) |
| 2011–2012 | Fylkir | 12 | (1) |
| 2012– | PSV | 0 | (0) |
| 2013– | Jong PSV | 62 | (0) |
| 2016– | → IFK Göteborg (laina) | 7 | (0) |
Maajoukkue
| 2016– |  Islanti | 3 | (0) |
 Seurajoukkueuran tilastot kattavat vain kansalliset sarjat, päivitetty 11. kesäkuuta 2016.  Maajoukkueuran tilastot päivitetty 11. kesäkuuta 2016.
Hjörtur Hermannsson (s. 8. helmikuuta 1995, Reykjavík, Islanti) on islantilainen jalkapalloilija. Hjörtur edustaa IFK Göteborgia, jossa on lainalla PSV Eindhovenista. Hjörtur on pelannut kolme ottelua Islannin maajoukkueessa.
Hjörtur aloitti ammattilaisuransa Fylkirissä. Vuonna 2012 hän siirtyi PSV Eindhoveniin, joskaan ei ole pelannut otteluakaan pääsarjajoukkueessa, vaan on pelannut lähinnä reserviseura Jong PSV:ssä. Helmikuussa 2016 Hjörtur siirtyi lainalle IFK Göteborgiin.
Hjörtur pelasi ensimmäisen ottelunsa Islannin maajoukkueessa tammikuussa 2016 ystävyysottelussa Yhdysvaltoja vastaan. Hän on pelannut kolme ottelua maajoukkueessa. Hänet valittiin Islannin joukkueeseen EM-kilpailuihin 2016.
Belgian Grand Prix 1991

|  Belgian Grand Prix 1991  |
| --- | --- |
 11. osakilpailu 16 osakilpailusta kaudella 1991. 

Päivämäärä:  25. elokuuta 1991
Sijainti:  Spa-Francorchamps, Belgia
Ratatyyppi:  maantierata
Radan pituus:  6,940 km
Kilpailun pituus:  44 kierrosta, 305,360 km
Sää:   Aurinkoinen
Paalupaikka
Kuljettaja:   Ayrton Senna   (McLaren-Honda)
Paaluaika:  1.47,811
Palkintokoroke
Voittaja:   Ayrton Senna   (McLaren-Honda)
Toinen:   Gerhard Berger   (McLaren-Honda)
Kolmas:   Nelson Piquet   (Benetton-Ford)
Nopein kierros
Kuljettaja:   Roberto Moreno   (Benetton-Ford)
Kierrosaika:  1.55,161 (kierroksella 40)
Belgian Grand Prix 1991 oli 511. Formula 1 -osakilpailu. Se ajettiin 25. elokuuta 1991 Circuit de Spa-Francorchamps -radalla Belgiassa. Kilpailun voitti McLaren-tallissa ajanut Ayrton Senna, ja toiseksi kaasutteli hänen tallikaverinsa Gerhard Berger. F1-debyyttinsä teki Michael Schumacher.